Els xiquets i xiquetes del plenari de la mobilitat sostenible de Gandia sol·liciten més zones de vianants i fomentar el transport elèctric
24 setembre 2024

## Els xiquets i xiquetes del plenari de la mobilitat sostenible de Gandia sol·liciten més zones de vianants i fomentar el transport elèctric24 setembre 2024Última actualització: 24 setembre 2024

![](../gestion/img/f8e1ca98fca4448a05cc580da0d1e3eac0ccaa5b37980ad76aea15275516fc29.jpg)  
  

L'**alcalde de Gandia, José Manuel Prieto**, ha presidit aquest matí al **Plenari d'Educació Viària** que s'ha celebrat a l'Ajuntament de Gandia. Una de les múltiples activitats previstes durant aquests dies amb motiu de la **Setmana Europea de la Mobilitat Sostenible**.  
  
En aquest plenari hi han participat un total de 17 alumnes de sisé de primària dels centres escolars que havien participat en un concurs de redaccions on presentaven les seues propostes per fer de la nostra ciutat un espai més amable.

  
Prieto ha volgut agrair a les persones implicades de la comunitat educativa que s'han implicat en aquesta iniciativa posada en marxa amb l'objectiu de conscienciar en aquest tipus d'àmbits des d'edats primerenques.  
  
_"Hui abordem un tema que és més important que molts altres que es tracten en aquest saló de plenaris. És una trobada molt especial on prenem nota de les vostres peticions i idees per fer de Gandia una ciutat més amable amb la mobilitat i les persones. Estic segur que tots aprendrem molt_", ha delcarat Prieto.  
  
Per la seua banda, els alumnes que han participat en el plenari, **han sol·licitat augmentar la xarxa de carrils bici, incrementar els punts accessibles a les voreres, fomentar i facilitar l'ús dels patinets elèctrics i bicicletes, o limitar-ne les zones de la ciutat on es puga accedir amb vehicles de motor**, entre altres aspectes.

[Twittear](https://twitter.com/share)